

**Asesu Effaith ar Iechyd (HIA)**

**Hyfforddiant Cymhwysedd – HIA (Pen Desg) 2 Ddiwrnod + Aseiniad**

**Diwrnod 1-16 Ionawr 2020 a Diwrnod 2- 26 Mawrth 2020**

**MRC, Llandrindod, Powys**

Mae’r cwrs hwn wedi ei anelu at swyddogion fel EHP a Rheolwyr EH, cynllunwyr, swyddogion adfywio a staff eraill fydd angen deall a gallu cyfrannu at, neu mewn rhai achosion, cynnal HIA Pen Desg Cyflym a gwerthfawrogi sut i ddefnyddio’r canfyddiadau yn ymarferol. Bydd mwy o fewnwelediad i HIA yn paratoi’r swyddogion i ymateb i gyflwyno HIA statudol yng Nghymru ar gyfer cyrff cyhoeddus fel yr amlinellir yn Neddf Iechyd y Cyhoedd (Cymru) 2017 (amgylchiadau penodol i gael eu pennu yn y rheoliadau i ddod). Yn ogystal, bydd elfennau o’r cwrs yn cefnogi swyddogion allweddol i ddehongli cyflwyno’r cysyniad o ‘iechyd y boblogaeth’ wrth Asesu Effaith Amgylcheddol (EIA) gan ddilyn Cyfarwyddeb yr UE.

**Sut mae’r cwrs yn gweithio?**

I gwblhau’r hyfforddiant cymhwysedd llawn, bydd angen i’r cynadleddwyr fynychu’r 2 ddiwrnod a chyflwyno aseiniad. Bydd y cynadleddwyr yn cael Tystysgrif Cymhwysedd ar gyfer HIA Pen Desg Cyflym. Gall y cynadleddwyr gofrestru ar gyfer Diwrnod 1 yn unig ac ar ôl mynychu byddant yn cael Tystysgrif Presenoldeb yn unig. Mae’n rhaid gwneud Diwrnod 1 a Diwrnod 2 ar yr un cwrs – ni all y cynadleddwyr newid rhwng cohortau na lleoliadau.

**Cost : Opsiwn 1 Diwrnod 1 yn unig - £95** (aelodau CIEH) **£145** (ddim yn aelodau)

**Opsiwn 2 Diwrnodau 1 a 2 - £200** (aelodau CIEH) **£250** (ddim yn aelodau)

Mae’r gost yn cynnwys lluniaeth, cinio a nodiadau’r cwrs ac asesiad lle y bo’n briodol

Mae **Diwrnod 1** y cwrs wedi ei ddylunio i roi mewnwelediad i’r broses a’r egwyddorion sydd yn ategu Asesu Effaith ar Iechyd (HIA). Mae’r hyn a ddysgwyd o Ddiwrnod 1 wedyn yn cael ei gryfhau trwy gynnal aseiniad HIA Cyflym.

Mae’r canlyniadau dysgu yn cynnwys:

1. Deall diben HIA
2. Gwybod yr ysgogwyr polisi sy’n cefnogi’r defnydd o HIA
3. Gwybod y buddion a’r canlyniadau y gall HIA eu cyflawni
4. Deall proses a dulliau HIA
5. Gwybod sut y gellir cymhwyso HIA mewn ystod o gyd-destunau
6. Deall yr egwyddorion moesegol a’r gwerthoedd sydd yn llywio HIA
7. Gwybod y gofynion o ran adnoddau, sgiliau a gwybodaeth ar gyfer cwblhau HIA – a ble mae eich set sgiliau yn berthnasol
8. Gallu i adnabod cyfleoedd ar gyfer defnyddio HIA yn ymarferol
9. Gallu i gymhwyso’r dysgu trwy gynnal HIA Cyflym.

Mae **Diwrnod 2** yn gyfle i fynychwyr ddangos yr hyn y maent wedi ei ddysgu ac adlewyrchu ar eu profiadau o gymhwyso HIA o fewn cyd-destun eu gwaith, mae’n cynnwys:

* Adolygu HIA Pen Desg Cyflym wedi eu cyflwyno, gan ganolbwyntio ar y materion a nodwyd,
* Cael profiad o’r HIA a gynhaliwyd gan gyfranogwyr eraill,
* Caniatáu trafodaeth fanylach ar y system.

**Llinell amser -**

Mae’r cwrs wedi ei ddylunio i alluogi aseiniad drafft i gael ei gyflwyno a’i asesu er mwyn darparu canllaw ychwanegol i gryfhau eich dysgu a’ch asesiad terfynol.

|  |  |  |
| --- | --- | --- |
|  | Llinell amser | Amlinelliad |
| Diwrnod 1 16/01/20 | Presenoldeb llawn gan yr holl gynadleddwyr |
| 4 wythnos  13/02/20 | Cyn-gyflwyniad dewisol o asesiad |
| 6 wythnos | Adborth a sylwadau gan aseswyr yn cael ei ddychwelyd at y cynadleddwyr (bydd gan y cyfranogwyr bythefnos i wneud diwygiadau) |
| 8 wythnos  12/03/20 | Cyflwyniad terfynol yr aseiniad ar ôl gwneud diwygiadau |
| 10 wythnos  26/03/20 | Diwrnod 2 adolygu ac adlewyrchu |
| 11-12wythnos | Adborth terfynol a’r canlyniadau’n cael eu hanfon at y cynadleddwyr |

**Yr Aseiniad**

Bydd yn ofynnol ar y cynadleddwyr gynnal Asesiad o’r Effaith ar Iechyd Pen Desg Cyflym a chyflwyno adroddiad byr (cyfanswm y geiriau ac eithrio penawdau, tablau ac atodiadau 5,000).

**Gall fod ar unrhyw bwnc neu destun sy’n berthnasol, neu’n uniongyrchol gysylltiedig â’ch ymarfer gwaith. Gall fod yn ôl-weithredol, yn gydamserol neu’n arfaethedig** (ceir mwy o fewnwelediad yn y cyfarwyddiadau cyn y cwrs fydd yn cael eu hanfon ar ôl cofrestru)

**Pam HIA?**

**Mae hwn yn amser da i fod yn datblygu eich sgiliau a’ch gwybodaeth mewn HIA yn sgîl pasio Deddf Iechyd y Cyhoedd (Cymru) 2017 sydd yn gwneud HIA yn asesiad statudol. Yn ogystal, ceir cyfarwyddeb UE newydd ar gyfer EIA sydd wedi ehangu’r ffocws ar iechyd a llesiant i ystyried iechyd y boblogaeth.**

**Mae Asesu Effaith ar Iechyd (HIA) yn broses sydd yn cynorthwyo sefydliadau i asesu canlyniadau posibl eu penderfyniadau ar iechyd a llesiant pobl**. Cydnabyddir a deellir yn gynyddol fod pob maes polisi yn cael effaith ar ganlyniadau iechyd a llesiant unigolion a chymunedau. Mae Llywodraeth Cymru wedi canolbwyntio ar ymagwedd **Iechyd ym Mhob Polisi (HiAP)** ac mae’n cydnabod HIA fel offeryn allweddol i’w ddefnyddio i godi ymwybyddiaeth a chynyddu dealltwriaeth ar draws sectorau ar y ffordd y mae polisïau, rhaglenni a gwasanaethau yn effeithio ar iechyd a llesiant. Yng Nghymru, mae HIA yn asesu’r goblygiadau ar gyfer iechyd a llesiant trwy lens eang **penderfynyddion ehangach iechyd** ac yn cyfrannu at ostyngiad mewn **anghydraddoldebau ac annhegwch iechyd**. Mae HIA yn cael ei eirioli a’i weithredu ar lefelau strategol a gweithredol ar draws sectorau defnydd o dir, cynllunio, tai, gwastraff, trafnidiaeth, adfywio ac iechyd.

Mae HIA yn darparu fframwaith systematig ond hyblyg ac ymarferol y gellir ei ddefnyddio i ystyried effeithiau ehangach polisïau neu fentrau lleol a chenedlaethol a’r ffordd y gallant, yn eu tro, effeithio ar iechyd a llesiant pobl. Mae HIA yn casglu ac yn asesu ystod o dystiolaeth ac yna defnyddir hyn i gynnwys mesurau i gynyddu cyfleoedd ar gyfer iechyd a llesiant, i leihau unrhyw risg a llywio’r broses o wneud penderfyniadau. Mae hefyd yn ffordd o fynd i’r afael ag anghydraddoldebau mewn iechyd sy’n parhau i fodoli yng Nghymru. Mae’n gwneud hyn trwy gydweithredu a chydgynhyrchu sydd wedi ei gynnwys yn y broses HIA.

Mae Penaethiaid Grŵp Iechyd yr Amgylchedd Cymru wedi cefnogi datblygiad y cwrs hwn

I gadw lle, llenwch y ffurflen gofrestru isod:

1. **Dychwelwch y ffurflen/ni wedi eu llenwi i CIEH yn** [**wales@cieh.org**](mailto:wales@cieh.org)
2. **Neu anfonwch at Gail Gerrard, CIEH, Lakeside Court, Llantarnam Parkway, Cwmbrân, NP44 3GA**
3. **Ar ôl cofrestru byddwn yn anfon deunydd darllen a pharatoi cyn y cwrs atoch ynghyd â manylion yr aseiniad.**

**Noder**: mae’n rhaid canslo yn ysgrifenedig o leiaf 5 diwrnod gwaith cyn y cwrs. Ar ôl yr adeg honno, ni fydd yr arian yn cael ei ad-dalu ond caniateir amnewid cynadleddwyr. Os nad yw’r lleoedd sydd wedi eu cadw’n cael eu canslo fel uchod, bydd angen taliad llawn. Mae’n rhaid i’r un cynadleddwr fynychu Diwrnod 1 a diwrnod 2 o Opsiwn 2

**Ffurflen gofrestru ar gyfer Cwrs HIA Pen Desg Cyflym**

**Diwrnod 1-*16 Ionawr 2020* a Diwrnod 2- *26 Mawrth 2020***

**MRC, Llandrindod, Powys**

**Cost :**

**Opsiwn 1- Diwrnod 1 yn unig - £95** (aelodau CIEH) **£145** (ddim yn aelodau)

**Opsiwn 2- Cwrs llawn (2 ddiwrnod + Aseiniad) - £200** (aelodau CIEH) **£250** (ddim yn aelodau)

|  |  |
| --- | --- |
| **Opsiwn 1 neu 2** |  |
| **Ffi i’w thalu** |  |
| **Enw** |  |
| **Teitl y swydd** |  |
| **Rôl ee. Polisi tai/defnydd o dir EHO** |  |
| **Sefydliad** |  |
| **Sector (Cyhoeddus, Preifat, 3ydd, Arall, rhowch fanylion)** |  |
| **Lleoliad Daearyddol (ALl, Rhanbarth, Cenedlaethol)** |  |
|  |  |
| **E-Bost** |  |
| **Cymeradwyaeth rheolwr llinell** | **Ie/na** |
| **Mynychu gyda chydweithwyr** | **Ie/na** |
|  |  |
| **Noder bydd y cwrs yn cael ei gyflwyno yn Saesneg.**  **Ar gyfer gohebiaeth ysgrifenedig gan Iechyd Cyhoeddus Cymru yn y dyfodol mae angen i ni wybod eich dewis o ran iaith,**  Nodwch Cymraeg neu Saesneg \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Rhowch fanylion mewn perthynas ag unrhyw brofiad/gwybodaeth flaenorol am HIA**  (noder nad yw profiad blaenorol yn angenrheidiol ar gyfer y cyrsiau hyfforddiant cyflwyniadol a HIA pen desg cyflym) |  |
| **Amcanion datblygu personol/proffesiynol ar gyfer mynychu’r cwrs** |  |

Noder trwy gofrestru ar gyfer y cwrs hwn eich bod yn cytuno i’ch manylion cyswllt gael eu cadw a’u rhannu rhwng CIEH a WHIASU at y dibenion canlynol:

* Cysylltu â chi cyn y cwrs gyda chyfarwyddiadau ymuno perthnasol a deunyddiau cyn y cwrs
* Cysylltu â chi mewn perthynas â’ch aseiniad/gwaith cwrs (lle y bo’n berthnasol)
* Cysylltu â chi tua 6 mis ar ôl y cwrs i gael adborth fydd yn cyfrannu at welliant parhaus strwythur a chynnwys y cwrs
* Cysylltu â chi mewn perthynas â chyrsiau hyfforddiant CIEH, gweithdai, digwyddiadau a gynhelir gan WHIASU ac adnoddau eraill fel Cylchlythyr WHIASU yn y dyfodol.

**Hysbysiad Preifatrwydd/Datganiad Diogelu Data**

Bydd unrhyw ddata personol y byddwch yn ei gyflwyno’n cael ei gadw a’i brosesu yn unol â deddfwriaeth diogelu data. Gall cyflogeion awdurdodedig WHIASU/Iechyd Cyhoeddus Cymru neu Sefydliad Siartredig Iechyd yr Amgylchedd (CIEH) weld a defnyddio’r wybodaeth at y dibenion a restrir uchod yn unig. Mae Hysbysiad Preifatrwydd llawn Iechyd Cyhoeddus Cymru ar gael [yma](https://phw.nhs.wales/use-of-site/privacy-notice/).

Os **NAD ydych** eisiau i WHIASU gadw eich manylion cyswllt at ddibenion anfon mwy o wybodaeth atoch yn ymwneud â hyfforddiant HIA, newyddion a digwyddiadau WHIASU, ticiwch yma

**Dychwelwch y ffurflen/ni wedi eu llenwi i CIEH yn** [**wales@cieh.org**](mailto:wales@cieh.org)

**Neu anfonwch at Gail Gerrard, CIEH, Lakeside Court, Llantarnam Parkway, Cwmbrân, NP44 3GA**

Printiwch Enw ………………………………… Llofnod ……………………………………… Dyddiad